CELEX: 32018R1719
Language: sk
Date: 2018-11-14 00:00:00
Title: Nariadenie Európskeho parlamentu a Rady (EÚ) 2018/1719 zo 14. novembra 2018, ktorým sa mení nariadenie (EÚ) č. 1303/2013, pokiaľ ide o zdroje na hospodársku, sociálnu a územnú súdržnosť a o zdroje na cieľ Investovanie do rastu a zamestnanosti

16.11.2018   
               
               
                  SK
               
               
                  Úradný vestník Európskej únie
               
               
                  L 291/5
               
            
         NARIADENIE EURÓPSKEHO PARLAMENTU A RADY (EÚ) 2018/1719
         zo 14. novembra 2018,
         ktorým sa mení nariadenie (EÚ) č. 1303/2013, pokiaľ ide o zdroje na hospodársku, sociálnu a územnú súdržnosť a o zdroje na cieľ Investovanie do rastu a zamestnanosti
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 177,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         po porade s Európskym hospodárskym a sociálnym výborom,
         po porade s Výborom regiónov,
         konajúc v súlade s riadnym legislatívnym postupom (1),
         keďže:
         
                     (1)
                  
                  
                     V nariadení Európskeho parlamentu a Rady (EÚ) č. 1303/2013 (2) sa stanovujú spoločné a všeobecné pravidlá uplatniteľné na európske štrukturálne a investičné fondy.
                  
               
                     (2)
                  
                  
                     Nariadením Európskeho parlamentu a Rady (EÚ) 2017/2305 (3) sa zmenilo nariadenie (EÚ) č. 1303/2013, okrem iného pokiaľ ide o zdroje pridelené na hospodársku, sociálnu a územnú súdržnosť.
                  
               
                     (3)
                  
                  
                     V rámci všeobecného rozpočtu Európskej únie na rozpočtový rok 2018 (4) sa zmenilo finančné programovanie týkajúce sa Iniciatívy na podporu zamestnanosti mladých ľudí, a to zvýšením viazaných rozpočtových prostriedkov na osobitné pridelené prostriedky na Iniciatívu na podporu zamestnanosti mladých ľudí o 116,7 milióna EUR v bežných cenách a zvýšením celkovej sumy viazaných rozpočtových prostriedkov na Iniciatívu na podporu zamestnanosti mladých ľudí na rok 2018 na 350 miliónov EUR v bežných cenách.
                  
               
                     (4)
                  
                  
                     Sumu viazaných rozpočtových prostriedkov na rok 2020 treba upraviť smerom nadol tak, aby sa zohľadnilo predsunutie na rok 2018. Nariadenie (EÚ) č. 1303/2013 by sa preto malo zodpovedajúcim spôsobom zmeniť.
                  
               
                     (5)
                  
                  
                     Pri zmene článku 92 ods. 1 nariadenia (EÚ) č. 1303/2013 nariadením (EÚ) 2017/2305 boli určité finančné údaje uvedené v článku 1 ods. 2 písm. a) nariadenia (EÚ) 2017/2305 nesprávne. Uvedené finančné údaje by sa mali nahradiť správnymi údajmi. Nariadenie (EÚ) č. 1303/2013 by sa preto malo zodpovedajúcim spôsobom zmeniť.
                  
               
                     (6)
                  
                  
                     Vzhľadom na naliehavú potrebu zmeniť programy, ktorými sa podporuje Iniciatíva na podporu zamestnanosti mladých ľudí, je vhodné stanoviť výnimku z osemtýždňovej lehoty uvedenej v článku 4 Protokolu č. 1 o úlohe národných parlamentov v Európskej únii, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu.
                  
               
                     (7)
                  
                  
                     Vzhľadom na naliehavú potrebu zmeniť programy, ktorými sa podporuje Iniciatíva na podporu zamestnanosti mladých ľudí, toto nariadenie by malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
                  
               PRIJALI TOTO NARIADENIE:
         
            Článok 1
            Nariadenie (EÚ) č. 1303/2013 sa mení takto:
            
                        1.
                     
                     
                        V článku 91 sa odsek 1 nahrádza takto:
                        
                           „1.   Zdroje na hospodársku, sociálnu a územnú súdržnosť, ktoré sú k dispozícii pre rozpočtový záväzok na obdobie rokov 2014 – 2020, predstavujú 329 982 345 366 EUR v cenách z roku 2011 v súlade s ročným rozdelením stanoveným v prílohe VI, z čoho 325 938 694 233 EUR predstavuje celkové zdroje pridelené EFRR, ESF a Kohéznemu fondu a 4 043 651 133 EUR predstavuje osobitné pridelené prostriedky na Iniciatívu na podporu zamestnanosti mladých ľudí. Na účely programovania a následného zahrnutia do rozpočtu Únie sa výška zdrojov na hospodársku, sociálnu a územnú súdržnosť zaznamenáva s 2 % ročnou sadzbou.“;
                        
                     
                  
                        2.
                     
                     
                        Článok 92 sa mení takto:
                        
                                    a)
                                 
                                 
                                    odsek 1 sa nahrádza takto:
                                    
                                       „1.   Zdroje na cieľ Investovanie do rastu a zamestnanosti predstavujú 96,09 % celkových zdrojov (t. j. spolu 317 073 545 392 EUR) a pridelia sa takto:
                                       
                                                   a)
                                                
                                                
                                                   51,52 % (t. j. spolu 163 359 380 738 EUR) pre menej rozvinuté regióny;
                                                
                                             
                                                   b)
                                                
                                                
                                                   10,82 % (t. j. spolu 34 319 221 039 EUR) pre prechodné regióny;
                                                
                                             
                                                   c)
                                                
                                                
                                                   16,33 % (t. j. spolu 51 773 321 432 EUR) pre rozvinutejšie regióny;
                                                
                                             
                                                   d)
                                                
                                                
                                                   20,89 % (t. j. spolu 66 236 030 665 EUR) pre členské štáty podporované z Kohézneho fondu;
                                                
                                             
                                                   e)
                                                
                                                
                                                   0,44 % (t. j. spolu 1 385 591 518 EUR) ako dodatočné finančné prostriedky pre najvzdialenejšie regióny vymedzené v článku 349 ZFEÚ a regióny úrovne NUTS 2, ktoré spĺňajú kritériá stanovené v článku 2 Protokolu č. 6 aktu o pristúpení z roku 1994.“;
                                                
                                             
                                 
                              
                                    b)
                                 
                                 
                                    odsek 5 sa nahrádza takto:
                                    
                                       „5.   Zdroje na Iniciatívu na podporu zamestnanosti mladých ľudí tvoria 4 043 651 133 EUR z osobitných pridelených prostriedkov na Iniciatívu na podporu zamestnanosti mladých ľudí a najmenej 4 043 651 133 EUR vo forme cielených investícií z ESF.“;
                                    
                                 
                              
                  
                        3.
                     
                     
                        Príloha VI sa nahrádza textom uvedeným v prílohe k tomuto nariadeniu.
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Štrasburgu 14. novembra 2018
            
               
                  Za Európsky parlament
               
               
                  predseda
               
               A. TAJANI
            
            
               
                  Za Radu
               
               
                  predsedníčka
               
               K. EDTSTADLER
            
         
         
            (1)  Pozícia Európskeho parlamentu z 23. októbra 2018 (zatiaľ neuverejnená v úradnom vestníku) a rozhodnutie Rady z 9. novembra 2018.
         
            (2)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).
         
            (3)  Nariadenie Európskeho parlamentu a Rady (EÚ) 2017/2305 z 12. decembra 2017, ktorým sa mení nariadenie (EÚ) č. 1303/2013, pokiaľ ide o zmeny zdrojov na hospodársku, sociálnu a územnú súdržnosť a zdrojov na cieľ Investovanie do rastu a zamestnanosti a na cieľ Európska územná spolupráca (Ú. v. EÚ L 335, 15.12.2017, s. 1).
         
            (4)  Ú. v. EÚ L 57, 28.2.2018.
      
      
         
            PRÍLOHA
            
               
                  
                     „PRÍLOHA VI
                     ROČNÉ ROZDELENIE VIAZANÝCH ROZPOČTOVÝCH PROSTRIEDKOV NA OBDOBIE 2014 AŽ 2020
                     Upravený ročný profil (vrátane dodatočných prostriedkov na Iniciatívu na podporu zamestnanosti mladých ľudí)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 v EUR, ceny z roku 2011
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 Spolu
                              
                           
                                 v EUR, ceny z roku 2011
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 “